смешни случки за Испания
- Джийвс!
- Да, милорд?
- Какви са тези празненства, какво празнуват тези хора?
- Азбуката си, милорд. Празнуват деня на славянската писменост и култура.
- Хм... хм... мислех, че само ние имаме писменост и култура... хм.
- Джийвс!
- Да, милорд?
- А ние защо не празнуваме нещо такова? Ден на Английската азбука например?
- Ами тя не е наша, латинска е всъщност, сър.
- Какво? Искаш да кажеш, че латиносите са ни дали азбуката?
- Сложно е, сър. Латинският е мъртъв език, но в същото време използваме латинските букви заедно с французите, германците, испанците...
- Джийвс! Чуваш ли се въобще, какви ги плещиш?! Нищо не им разбирам на французите и германците, още по малко на испанците... хм... хм... Ние имаме най-добрия език на света!
- Да, милорд, така е.
- И писменост също!
- Да, милорд.
- Джийвс!
- Милорд?
- Все забравям, как се пишеше "език"... интересно... Лин... лан... лингуа... лангуи... хм... мда... не ми отговаряй... сам ще се сетя.
- Добре, милорд!